Heimar Lenk
Heimar Lenk (sündinud 17. septembril 1946 Tallinnas) on eesti ajakirjanik ja poliitik. Ta õppis Tallinna Polütehnilises Instituudis majandust ja kaugõppes Moskva Riiklikus Ülikoolis teleajakirjandust. Ta on töötanud Eestis ajalehtede Säde[viide?], Õhtuleht[viide?], Rahva Hääl ja Noorte Hääl[viide?] juures. Aastatel 1974–1983 töötas ta Eesti Raadios ja Eesti Televisioonis. Aastatel 1983–1995 oli Lenk NSV Liidu Kesktelevisiooni korrespondent Eestis. 1996. aastal läks ta tööle Sõnumilehte.[viide?] 1999–2003 oli ta Keskerakonna häälekandja ajalehe Kesknädal peatoimetaja. Kesknädalasse kutsus Lengi 1998. aasta juuli lõpupoole tolleaegne Tallinna Linnavolikogu esimees Edgar Savisaar. Aastatel 2012–2019 tegi ta Tallinna linnale kuuluvas telekanalis Tallinna TV saadet "Meedia keskpunkt". Lenk on olnud 2013. aastal avaldatud filmi "Verised majad" stsenarist. Lenk mängib raadiojaamades Ruut FM ja Raadio Marta šellakplaate.[viide?] Vikerraadios on Lenkil oma muusikasaade "Kuldrandevuu".